
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Μερική άρση πράξης κήρυξης έκτασης, ως αναδασωτέας Ν. 
Αχαΐας . 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή δόμησης σε ακί¬ 


νητο που βρίσκεται εντός του ρυμοτομικού σχεδίου του Δήμου 
Αργυρουπόλεως (Ν. Αττικής) ... 2 

ΑΠΟΦΑΣΕΙΣ 

Καθορισμός ως υπέργειου εστεγασμένου χώρου στάθμευσης αυτοκι¬ 
νήτων ακινήτου που βρίσκεται εντός του ρυμοτομικού σχεδίου 

Αθηνών . 3 

Τροποποίηση ρυμοτομικού σχεδίου που αφορά την κατάργηση του 
ΚΧ σε συνέχεια του ΟΤ 23 στον οικισμό Σκοτίνας Ν. Πιερίας . . 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. Ζα/770 (1) 

Μερική άρση πράξης κήρυξης έκτασης, ως αναδασωτέας Ν. Αχαΐας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης, 
όπως τροποποιήθηκε και συμπληρώθηκε μεταγενέστερα με το ΝΔ 

532/70. 

2. Το αριθ. 44 παρ. 3 του Ν. 998/79 «περί προστασίας των δασών 
και των δασικών εκτάσεων της χώρας». 


3. Την αριθ. 160417/1180/8.7.1980 δ/γή του Υπουργείου Γε¬ 
ωργίας «περί παροχής οδηγιών για τις αναδασωτέες εκτάσεις». 

4. Την αριθ. 3935/6.12.1991 απόφαση Υπ. Γεωργίας που δημο- 
σιεύθηκε στο αριθ. 11 τ.Β’ ΦΕΚ της 7.2.1919 με την οποία κηρύχθηκε 
ως αναδασωτέα το άλσος Βασίλισσας Σοφίας, εμβαδού 155,79 στρεμ., 
που υπέρκειται της πόλης των Πατρών. 

5. Την αριθ. Ζα/160/26.1.85 απόφαση του Νομάρχη Αχαΐας, σχε¬ 
τική με την μεταβίβαση αρμοδιοτήτων στους Προϊσταμένους των δασι¬ 
κών υπηρεσιών. 

6. Την αριθ. 1564/2.3.1992 αναφορά του Δασαρχείου Πατρών με 
την οποία ζητά την μερική άρση της παραπάνω πράξης του Υπ. Γεωρ¬ 
γίας, για έκταση 0,074 στρεμ. με σκοπό την επέκταση των κτιριακών 
εγκαταστάσεων του Ρ.Σ. Πατρών, για την τοποθέτηση πομπού κ.λπ. 
μηχανημάτων. 

7. Την αριθ. 1833/23.3.92 απόφαση του Δασαρχείου Πατρών με 
την οποία χορηγήθηκε άδεια επέκτασης των κτιριακών εγκαταστάσεων 
του Ρ.Σ. Πατρών στο παραπάνω άλσος περιφέρειας Δήμου Πατρέων 
για την κάλυψη αναγκών του Σταθμού (τοποθέτηση μηχανημάτων 
κ.λπ.), αποφασίζουμε: 

Αίρουμε την αναδάσωση με σκοπό την επέκταση των κτιριακών 
εγκαταστάσεων του Ρ.Σ. Πατρών, υπό της ΕΡΤ.ΑΕ, για την κάλυψη 
αναγκών του Σταθμού (τοποθέτηση μηχανημάτων κ.λπ.) σε τμήμα 
έκτασης εβδομήκοντα τέσσερα τετραγωνικών μέτρων (74 τ.μ.) ήτοι 
διαστάσεων 15,6μ. X 4,70 μ., άλσους Βασίλισσας Σοφίας κυριότητας 
ΕΡΤ.ΑΕ (αριθ. 12 Ν. 1730/87 ΦΕΚ 145 τ.Α’ της 18.8.87), όπως 
αυτό σαφώς εμφαίνεται στο απόσπασμα φύλλο χάρτου κλιμ. 1:500 και 
ορίζεται από τα στοιχεία Α.Β.Γ.Δ.Α, το οποίο αποτελεί αναπόσπαστο 
τμήμα της παρούσης απόφασης. 

Η παρούσα να δημοσιευθεί στην Εφημερίδα της Κυβερνήσεως. 

Πάτρα, 20 Μαρτίου 1992 

Με εντολή Νομάρχη 
* Ο Διευθυντής Δασών 
ΘΕΟΔΩΡΟΣ ΠΟΛΙΤΗΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου του Δήμου Αργυρου¬ 
πόλεως (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν.880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του 
Ν.880/1979» (Α' 138), όπως τροποποιήθηκε με το από 19.6.1987 
Π.Δ/γμα (Δ’ 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν.880/1979» (Α' 154), 
όπως τροποποιήθηκε με το 367/1987 Π.Δ/γμα (Α' 163). 

4. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α’ 137). 

5. Την 1503/1991 απόφαση του Πρωθυπουργού και του Υπουργού 
Περιβάλλοντος, Χωροταξίας και Δημοσίων Έργων «Καθορισμός αρμο¬ 
διοτήτων του Υφυπουργού Περιβάλλοντος, Χωροταξίας και Δημοσίων 
Έργων Χρήστου Κατσιγιάννη» (Β’ 702/4.9.1991). 

6. Την 82252/15.12.1989 αίτηση του Νικολάου Ευρωπάλη. 

7. Τις 178/27.3.1991 και 271/24.5.1991 γνωμοδοτήσεις του 
Κεντρικού Συμβουλίου Χωροταξίας, Οικισμού και Περιβάλλοντος. 

8. Την 33750/19.9.1991 απόφαση του Υφυπουργού Περιβάλλο¬ 
ντος, Χωροταξίας και Δημοσίων Έργων για προέγκριση της σχετικής 
τεχνικής μελέτης, με πρόταση του Υφυπουργού Περιβάλλοντος, Χωρο¬ 
ταξίας και Δημοσίων Έργων, αποφασίζουμε: 

Εγκρίνεται η πραγματοποίηση της μεταφοράς του συντελεστή δόμη¬ 
σης που εγκρίθηκε με το από 19.9.1986 Π.Δ/γμα (Δ' 1108) από ρυ- 
μοτομούμενο (βαρυνόμενο) ακίνητο, που βρίσκεται εντός του ρυμοτομι¬ 
κού σχεδίου του Δήμου Περιστεριού (Ν. Αττικής) και επί της οδού Αγ. 
Βασιλείου και για το οποίο έχει εκδοθεί ο 749/25.7.1989 ονομαστικός 
τίτλος δικαιώματος μεταφοράς συντελεστή δόμησης στο όνομα Νικο¬ 
λάου Ευρώπαλη σε άλλο ακίνητο (ωφελούμενο) που βρίσκεται εντός του 
ρυμοτομικού σχεδίου του Δήμου Αργυρουπόλεως και επί της οδού Κ. 
Ευσταθιάδη αρ. 30 φερόμενο ως ιδιοκτησία του ίδιου, όπως το ωφελού¬ 
μενο φαίνεται με στοιχεία Α,Β,Γ,Δ,Α στο σχετικό πρωτότυπο διά¬ 


γραμμα σε κλίμακα 1:500 που θεωρήθηκε από τον Προϊστάμενο της Δ/ 
νσης Τοπογραφικών Εφαρμογών με την 7836/1992 πράξη του και 
που αντίτυπό του σε φωτοσμίκρυνση δημοσιεύεται με το παρόν Δ/γμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική επιφάνεια, η οποία δύναται να δομηθεί στο ωφελούμενο 
ακίνητο επί πλέον της επιτρεπομένης βάσει των ισχυόντων στην περιοχή 
όρων δόμησης 41,67 τ.μ. που αντιστοιχεί σε 59,892 τ.μ. του βαρυνο- 
μένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α) Εμβαδόν οικοπέδου: 302,50 τ.μ. 

β) Ποσοστό κάλυψης: 41,15% 

γ) Συντελεστής δόμησης: 1,137 

δ) Μέγιστο επιτρεπόμενο ύψος: 12,40 μ. 

ε) Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:100 που θεωρήθηκε 
από τον Προϊστάμενο της Δ/νσης Τοπογραφικών Εφαρμογών με την 
7836/1992 πράξη του και που αντίτυπό του σε φωτοσμίκρυνση δημο¬ 
σιεύεται με το παρόν διάταγμα. 

Άρθρο 2 

1. Ακυρούται ο 749/25.7.1989 ονομαστικός τίτλος δικαιώματος 
μεταφοράς συντελεστή δόμησης στο όνομα Νικολάου Ευρώπαλη. 

2. Εγκρίνεται η χορήγηση νέου τίτλου μεταφοράς συντελεστή δόμη¬ 
σης σε αντικατάσταση του 749/25.7.1989 στο όνομα Νικολάου Ευ¬ 
ρώπαλη για το υπολειπόμενο και μη χρησιμοποιηθέν εμβαδόν 5,70 τ.μ. 
(65,60 - 59,90 = 5,70 τ.μ.) από ορόφους. 

Άρθρο 3 

Η ισχύς του παρόντος δ/τος αρχίζει από τη δημοσίευσή του στην 
Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 13 Μαρτίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

ΑΠΟΦΑΣΕΙΣ 

Α ρί θ. 6978/1043 (3) 

Καθορισμός ως υπέργειου εστεγασμένου χώρου στάθμευσης αυτοκινή¬ 
των ακινήτου που βρίσκεται εντός του ρυμοτομικού σχεδίου Αθη¬ 
νών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παρ. 7 του άρθρου 6 του Ν'. 960/1979 «Περί 
επιβολής υποχρεώσεων προς δημιουργία χώρων στάθμευσης αυτοκινή¬ 
των.. .κ.λπ.» (Α' 194), όπως προστέθηκε με την παρ. 1 του άρθρου 97 
του Ν. 1892/1990 «Για τον εκσυγχρονισμό και την ανάπτυξη και άλ¬ 
λες διατάξεις» (Α' 101). 

2. Τις διατάξεις του από 6.10.1990 Π.Δ/τος «Κριτήρια και διαδι¬ 
κασία καθορισμού χώρων για την κατασκευή υπέργειων εστεγασμένων 
σταθμών αυτοκινήτων άνω των 80 θέσεων κ.λπ.» (Δ' 560). 

3. Την Τ. 1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β' 702/4.9.1991). 

4. Την από 12.6.91 (3162/91) αίτηση του Κ. Παπουτσάκη, και 
την από 5.3.91 (1017/5/6.3.91) και την από 20.11.91 (αρ. πρωτ. 
99396/20.11.1991) αίτηση της «Κ. ΠΑΠΟΥΤΣΑΚΗΣ και ΣΙΑ 
Ο.Ε.» δια των Κ. Παπουτσάκη, Μ. Παπουτσάκη, Ε. Παπουτσάκη και 
Α. Παπουτσάκη. 


5. Την 3162/5/4.11.1991 αιτιολογική έκθεση του Τομέα Μετα¬ 
φορών του Οργανισμού της Αθήνας, αποφασίζουμε: 

1. Καθορίζεται ως χώρος για την κατασκευή υπέργειου εστεγασμέ¬ 
νου χώρου στάθμευσης αυτοκινήτων το ακίνητο που βρίσκεται εντός του 
ρυμοτομικού σχεδίου Αθηνών και εντός της περιοχής που καθορίσθηκε 
με το από 23.11.1990 Π.Δ/γμα (Δ’ 693) για την κατασκευή υπέρ¬ 
γειων εστεγασμένων χώρων στάθμευσης αυτοκινήτων άνω των 80 θέ¬ 
σεων και ειδικότερα επί των οδών Παραμυθιάς 10, Αντιλόχου 3-3α και 
Αχιλλέως 65, φερόμενο ως ιδιοκτησία των Μιχαήλ Παπουτσάκη, Ελέ¬ 
νης Παπουτσάκη, Αλεξάνδρας Παπουτσάκη, Καλλιόπης Παπουτσάκη, 
όπως ο χώρος φαίνεται με στοιχεία Α,Β,Γ,Δ,Ε,Ζ,Η,Θ,Ι,Κ,Λ,Μ,- 
Ν,Ξ,Ο,Π,Ρ,Σ,Τ,Α στο σχετικό πρωτότυπο διάγραμμα σε κλίμακα 
1:500, που θεωρήθηκε από τον Προϊστάμενο της Δ/νσης Τοπογραφι¬ 
κών Εφαρμογών με την 6978/1992 πράξη του και που αντίτυπό του 
σε φωτοσμίκρυνση δημοσιεύεται με την παρούσα απόφαση. 

2. Ο ελάχιστος επιτρεπόμενος αριθμός υπέργειων θέσεων στάθμευ¬ 
σης για τον παραπάνω χώρο ορίζεται σε 355. 

3. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 17 Φεβρουάριου 1992 

Ο ΥΦΥΠΟΥΡΓΟΣ 

ΧΡΗΣΤΟΣ ΚΑΤΣΙΓΙΑΝΝΗΣ 

Αριθ. ΤΠ 2128 (4) 

Τροποποίηση ρυμοτομικού σχεδίου που αφορά την κατάργηση του ΚΧ 

σε συνέχεια του ΟΤ 23 στον οικισμό Σκοτίνας Ν. Πιερίας. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πόλεων και 
κωμών του Κράτους», όπως τροποποιήθηκε και συμπληρώθηκε μετα¬ 
γενέστερα. 

2. Τις διατάξεις του Ν. 3200/55 «περί διοικητικής αποκεντρώ- 
σεως», όπως τροποποιήθηκαν και συμπληρώθηκαν. 

3. Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν με το Ν.Δ. 1018/71. 

4. Τις διατάξεις του υπ’ αριθμ. 183/86 Π.Δ/τος (ΦΕΚ 70/Α). 

5. Τις με αριθμ. 62/89 και 86/90 αποφάσεις του Κοινοτικού Συμ¬ 
βουλίου Σκοτίνας σύμφωνα με τις οποίες το συμβούλιο γνωμοδότησε 
υπέρ της τροποποίησης του εγκεκριμένου σχεδίου του οικισμού Σκοτί¬ 


νας με κατάργηση του ΚΧ σε συνέχεια του ΟΤ 23. 

6. Την από 13 Μαρτίου 1992 γνωμοδότηση του ΣΧΟΠ Ν. Πιερίας 
σύμφωνα με την οποία το συμβούλιο συμφωνεί με την άποψη του κοινο¬ 
τικού συμβουλίου και προτείνει επίσης την κατάργηση του ΚΧ σε συνέ¬ 
χεια του 0Τ 23 του εγκεκριμένου σχεδίου του οικισμού Σκοτίνας, απο¬ 
φασίζουμε: 

Εγκρίνουμε την τροποποίηση του ρυμοτομικού σχεδίου του οικισμού 
Σκοτίνας που αφορά την κατάργηση του ΚΧ σε συνέχεια του ΟΤ 23 
όπως φαίνεται στο συνημμένο διάγραμμα της παρούσας. 

Η απόφαση αυτή να δημοσιευθεί στην Εφημερίδα της Κυβερνήσεως 
και το συνημμένο διάγραμμα θα αναρτηθεί μετά τη δημοσίευση της 
απόφασης για 15 ημέρες στο ΤΠ και ΠΕ Ν. Πιερίας. 

Κατερίνη, 19 Μαρτίου 1992 
Ο Νομάρχης 

ΜΙΛΤΙΑΔΗΣ ΚΑΝΩΤΑΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





